Diari Oficial de la Generalitat Valenciana


Sumari del DOGV 4307, del 05-08-2002 (2002/8012)

RESOLUCIÓ de 15 de juliol de 2002, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià que expedix la Junta Qualificadora de Coneixements de Valencià.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4307

Data del DOGV
:   05-08-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/8012


Data del document
:   15-07-2002

Organisme emissor
:   Conselleria de Cultura i Educació

Tipus de document
:   Resolució

Descriptors 

:   * examen
    * llengua regional

RESOLUCIÓ de 15 de juliol de 2002, del president de la Junta Qualificadora de Coneixements de Valencià, per la qual convoca proves extraordinàries per a l'obtenció de certificats oficials administratius de coneixements de valencià que expedix la Junta Qualificadora de Coneixements de Valencià. [2002/8012]
  
La comissió delegada del ple de la Junta Qualificadora de Coneixements de Valencià va acordar en la sessió del passat 11 de juliol acceptar la petició de realització de proves extraordinàries de coneixements de valencià per a magistrats, jutges i fiscals formulada per la Direcció General de Justícia de la Conselleria de Justícia i Administracions Públiques, atenent al conveni de formació subscrit entre el Consell General del Poder Judicial i la Generalitat Valenciana.
  
Per això, i segons el que disposa l'article 10 del Decret 47/1989, de 4 d'abril, del Consell de la Generalitat Valenciana, pel qual es regulen les funcions, la composició i l'organització de la Junta Qualificadora de Coneixements de Valencià, resolc:
  
Primer
  
Convocar proves extraordinàries per a l'obtenció dels certificats administratius de grau elemental i de grau mitjà de coneixements de valencià dirigides exclusivament a magistrats, jutges i fiscals.
  
Segon
  
Nomenar els membres de la Comissió Examinadora que actuarà en estes proves, que són:
  
- President: Vicent Satorres Calabuig.
  
- Secretari: Donís Seguí Penadés.
  
- Vocal: M. Teresa Boscà Lloret.
  
- Vocal: Josep Sendra Chesa.
  
Tercer
  
Les proves extraordinàries tindran lloc a la ciutat de València el dia 9 de novembre per al certificat de grau elemental i el 16 de novembre per al certificat de grau mitjà. La Comissió Examinadora fixarà l'hora i el lloc de realització de les proves i donarà trasllat amb suficient antel·lació a la Direcció General de Justícia perquè ho comunique als interessats.
  
Cas que el número de persones inscrites en alguna o en les dos proves objecte d'esta convocatòria fora inferior a 10, no se celebraran proves extraordinàries d'eixe grau o graus, i les persones inscrites en la present convocatòria passaran a estar inscrites automàticament a les proves convocades per la Resolució de 12 de març de 2002, del conseller de Cultura i Educació, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 4.218, de 27 de març de 2002), cosa que es comunicarà a la D.G. de Justícia i Administracions Públiques.
  
DISPOSICIÓ FINAL
  
A la resta d'aspectes relatius a les proves els serà d'aplicació el que disposa la Resolució de 12 de març de 2002, del conseller de Cultura i Educació, per la qual es convoquen les proves per a l'obtenció dels certificats oficials administratius de coneixements de valencià (DOGV núm. 4.218, de 27 de març de 2002).